Vyf uit vyf vir meesterspan - Sport - Republikein
Saturday, May 30th, 12:56:38
Vyf uit vyf vir meesterspan
Die Namibiese meestersvroue het al hul wedstryde gewen toe hulle onlangs aan die jaarlikse interprovinsiale hokkie­toernooi in Johannesburg deelgeneem het. Die Namibiërs het vyf opeenvolgende wedstryde teen Noordwes (6-0), Wesrand (2-0), Mpumulanga (4-0), Oos-Gauteng B (5-2) en die Oostelike Provinsie Legends (1-0) behaal. Bianca Muller was die span se voorste doelskieter. Die span bedank Powerade en Geneva Events vir hul borgskappe wat die toer help moontlik maak het. Voor van links sit Bianca Muller, Maike Prickett, Mandi du Preez, Irene Handura, Andrea Grögli, Natasha Bassingthwaighte en Maggy Barnard. Die agterste ry is Yolande Fourie, Sumari Jans, Dee Bidoli, Maureen Isaacs, Silke Pennefather, Denené de Wet en Tracy Ludwig. Ramaphosa haal die groot woorde uit | Netwerk24
Ramaphosa haal die groot woorde uit
Deur Llewellyn Prince 01 Augustus 2019 22:19
Adv. Busisiwe Mkhwebane se rol as openbare beskermer (OB) is om Suid-Afrika se demokrasie te versterk en nie om vertroue in pres. Cyril Ramaphosa “deur vals alarm” te ondermyn nie.
“Die OB het afgedwaal . . .”
Adv. Busisiwe Mkhwebane. Foto: Dailly Sun
Netwerk24Foto: Dailly Sun
So voer Ramaphosa aan in ’n beëdigde verklaring, wat ingesluit is by sy hofstukke waarmee hy nóg ’n dringende interdik teen Mkhwebane aanvra. Sy regspan het dit eergister by die hooggeregshof in Pretoria ingedien en dit word op 12 Augustus aangehoor.
Ramaphosa wil daarmee keer dat die OB se remediërende aanbevelings deurgevoer word totdat dít en haar volle verslag oor ’n skenking van Bosasa aan sy CR17-veldtog vir die ANC-presidentskap deur ’n hof hersien en tersyde gestel word.
Sy het bevind dat hy die parlement mislei het oor die skenking van R500 000, dat hy die etiese kode vir die uitvoerende gesag oortree het en dat die nasionale vervolgingsgesag hom en ander lede van die veldtog moet bekyk weens moontlike geldwassery.
’n Aansoek is ook gister in die hooggeregshof in Pretoria aangehoor oor die sage van Ivan Pillay van die Suid-Afrikaanse Inkomstediens (SAID) se vervroegde pensioen (berig op bl. 2).
Ramaphosa voer in sy jongste eedsverklaring aan dat Mkhwebane geen gesag, mag of jurisdiksie het om die CR17-veldtog te ondersoek nie. “Die OB se benadering tot die saak is ongelukkig en laat veel te wense oor.”
Volgens hom interpreteer sy die reg ook heeltemal verkeerd.
“As die bevindings van feite en gevolgtrekkings van die reg gegrond is op ’n verkeerde begrip van die feite en ’n growwe wanbegrip van die wet, kan die uitkomste geen rasionele verwantskap met die feite hê wat voorgelê is nie. In dié spesifieke geval het die OB ’n ernstige wanbegrip van die bepalings van die kode getoon.”
Hy vra die hof ook om die saak so gou moontlik op te los omdat die verslag op die mees ongeleë tyd uitgereik is, in ’n tyd “dat ons openbare vertroue in die regering en openbare instellings in die algemeen probeer herbou en buitelandse beleggers wil lok om die swak ekonomie te help dryf”.
Ramaphosa sê dit moet gou afgehandel word omdat die donker wolk oor sy kop as staatshoof openbare vertroue in die presidensie kan wegkalwe.
Dit is ook nie die einde van die OB se hofdramas nie. In ’n voorlegging op 10 Julie in die parlement het sy erken dat 30 van die sowat 100 verslae wat sy sedert Oktober 2016 uitgereik het tans in howe hersien word.
Intussen is nóg een van haar verslae en bevindings Maandag in dieselfde hof tersyde gestel (bl. 2), berig City Press.
Weens al die negatiewe hofuitsprake is Thandi Modise, speaker van die Nasionale Vergadering (NV), uit verskeie oorde versoek om die parlementêre proses te begin om Mkhwebane uit haar pos te verwyder. Die bespreking begin op 3 September.
Lawson Naidoo, grondwetkenner en uitvoerende sekretaris van die grondwetwaghond Casac, sê die parlement kan die OB ingevolge art. 194 van die Grondwet op grond van wangedrag, onvermoë en onbevoegdheid verwyder. ’n Tweederde-meerderheid is daarvoor nodig. Martha Mkhwebane is bekommerd oor hoe haar dogter die R900 000 se regskoste in die Absa/CIEX/Reserwebank-geding sal kan betaal, berig News24. Die konstitusionele hof het verlede week ’n appèl van die OB teen ’n persoonlike kostebevel wat vroeër teen haar gegee is, van die hand gewys.
Meer oor: Adv. Busisiwe Mkhwebane | Pres. Cyril Rama­Phosa
OB kry nog 'n opstopper
Mangaung-ANC tree in bres vir Ace, OB, maar verkla Olly
OB-verslag oor Gordhan: ‘Dit is teenstrydig’